เรามีรากเหง้าไม่ต้องอายใคร
กลั่นด้วยใจ เพื่อจุดหมายเดียวกัน,วันนี้หัวใจของคนไทยทุกคนในฐานะพสกนิกรของพระบาท สมเด็จพระปรมินทรมหาภูมิพลอดุลยเดช ต่างมุ่งไปสู่จุดเดียวกัน,แม้จะต้องโศกเศร้าอาดูรที่พระองค์เสด็จสวรรคตไปแล้วก็ตาม แต่สิ่งหนึ่งที่เห็นได้ชัดก็คือการแปรความเสียใจให้กลายเป็นสิ่งสร้างสรรค์,ไม่ว่าจะเป็นบทเพลง ไม่ว่าเป็นบทกลอน ลำนำ จากนักร้อง นักดนตรี นักเขียน นักพูด ล้วนรังสรรค์ผลงานออกมาอย่างวิเศษ,ไม่ว่าจะมืออาชีพหรือมือสมัครเล่น ได้เปล่งประกายความสามารถให้ปรากฏเพื่อถวายให้กับ พ่อ ผู้ประเสริฐ,เป็นปรากฏการที่แสดงให้เห็นว่าคนไทยนั้นมีความสามารถยิ่ง,หากพวกเขารู้สึกว่าอยากทำ ต้องการทำด้วยวัตถุประสงค์ที่ตรงกัน,พระเมรุมาศ ,ตรึงตระหง่านอยู่ที่ท้องสนามหลวงที่สวยงามตระการตา ยิ่งใหญ่มโหฬารพันลึกสมเกียรติ สมบุญญาบารมี,ที่ทำให้โลกทั้งโลกต้องตะลึงตรึงตรา,เป็นสิ่งที่สะท้อนภาพอย่างหนึ่งว่า ทุกสิ่งทุกอย่างนั้นหากทำด้วย ใจ ทำด้วย หัวใจ อันแรงกล้า ย่อมบังเกิดผลเหนือปรารถนาเป็นแน่แท้,ลองย้อนคิดเล่นๆ ว่าการก่อสร้างพระเมรุมาศที่เกิดขึ้นนี้ด้วยการว่าจ้างบริษัทหนึ่งเข้ามาดำเนินการ,ผลที่ออกมาจะได้เท่ากับเงินค่าจ้างที่ต้องเสียไป,แต่ พระเมรุมาศ นี้เพื่อ พ่อ ที่อยู่เหนือเกล้าเหนือแผ่นดิน ซึ่งคนไทยทุกคนรักและให้ความเคารพเหนืออื่นใด,ผลจึงออกมาแตกต่างกันอย่างชัดเจน,เห็นได้จากบรรดาศิลปินจากสาขาต่างๆ ทั้งช่างไม้ ช่างกล ช่างศิลป์ ช่างวาด วิศวกร พูดรวมๆแล้วทุกสาขาว่างั้นเถอะ,ได้ร่วมมือร่วมใจกันด้วย จิตอาสา เพื่อสร้างประติมากรรมชิ้นสำคัญอันเป็นการถ่ายทอดศิลปกรรมดั้งเดิมของชนชาติไทยทั้งจากของโบราณและสมัยใหม่ประกอบเป็นเนื้อเดียวกัน,แสดงความเป็นเอกลักษณ์ของไทยที่เด่นเป็นสง่า,บ่งบอกถึงความเป็นไทยที่มีอารยะ มีความเป็นมาของวัฒนธรรม ศิลปะ และความเป็นอันหนึ่งอันเดียวกันมาอย่างช้านาน,พูดง่ายๆว่าชาติไทยเป็นชนชาติที่มีอารยธรรมไม่ต่างจากชาติอื่น,เป็นประเทศที่มี ราก ไม่ใช่ ไร้ราก จึงอยากให้คนไทยทุกคนจงภาคภูมิใจถึงบรรพบุรุษของไทยที่รักษาและสร้างชาติมาอย่างยาวนาน,พระบาทสมเด็จพระปรมินทรมหาภูมิพลอดุลยเดชได้สานรอยต่อและพัฒนาการด้วยพระปรีชาสามารถในทุกๆด้าน จนทำให้ประเทศมีวันนี้และมีอนาคตต่อไปข้างหน้า,ขอเพียงพวกเรานี่แหละที่จะต้องซึมซับสิ่งที่พระองค์สอน พระองค์สร้าง พระองค์คิด และกระทำให้ได้เห็นกันมาตลอดเวลา 70 กว่าปีที่ผ่านมา,เป็น มรดก ที่มีคุณค่าเพื่อสร้างชาติสร้างแผ่นดินกันต่อไป,ก็ไม่รู้คิดการกันอย่างไร แต่มีข่าวว่า พระเมรุมาศ ที่งามสง่านั้น หลังพระราชพิธีเสร็จสิ้นไปแล้วจะเปิดให้ประชาชนได้เข้าชมระยะหนึ่ง,แต่ในฐานะพสกนิกรคนหนึ่งเห็นว่ามีความเป็นไปได้หรือไม่ ที่จะเก็บรักษาเอาไว้เพื่อให้เป็นศิลปะอันล้ำค่า เพื่อให้ลูกหลานได้เห็นได้ชมและศึกษาต่อไป,ถ้าเก็บรักษาเอาไว้ในพิพิธภัณฑ์เพื่อเปิดให้เข้าชมได้ก็น่าจะดี.,สายล่อฟ้า
พระเมรุมาศ ตรึงตระหง่านอยู่ที่ท้องสนามหลวงที่สวยงามตระการตา ยิ่งใหญ่มโหฬารพันลึกสมเกียรติ สมบุญญาบารมี
รัชกาลที่9,ในหลวง ร.9,พระราชพิธีถวายพระเพลิงพระบรมศพ,ส่งใจสู่ฟ้าอาลัยพ่อ